**Kaapo Kakko** (s. 13. helmikuuta 2001 Turku) on suomalainen jääkiekkoilija, joka pelaa NHL-seura New York Rangersissa. Hän on pelipaikaltaan oikea laitahyökkääjä, mutta hän osaa pelata myös keskushyökkääjänä. Rangers varasi hänet NHL:n varaustilaisuuden toisena pelaajana kesällä 2019 yhdysvaltalaisen Jack Hughesin jälkeen. Kakon ohella yhtä pienellä numerolla suomalaisista on aiemmin varattu Kari Lehtonen (2002), Aleksander Barkov (2013) ja Patrik Laine (2016).

Kakko on nuorin pelaaja, joka on voittanut maailmanmestaruuden sekä alle 18-vuotiaiden, alle 20-vuotiaiden että aikuisten maailmanmestaruuskilpailuista.

Pelityyli
---------

Elite Prospects -sivuston Matias Strozykin mukaan Kakko on nopeaälyinen laitahyökkääjä, jonka pelaaminen näyttää kiireettömältä. Hän lukee peliä erinomaisesti ja on usein pelin sisällä askeleen edempänä. Kakko pitää kiekkoa luotettavasti ja hallitsee sitä hyvin pienessäkin tilassa. Hän suojaa varsin hyvällä koollaan kiekkoa hyvin ja tekee korkealla peliälyllään hyökkäyspäässä fiksuja ratkaisuja. Kakko pelaa ikäisekseen kypsästi ja kykenee Strozykin mukaan hallitsemaan peliä miesten tasolla sekä kiekollisena että kiekottomana.

Huhtikuussa 2019 *Last Word on Hockey*  -sivuston vertasi Kakkoa Aleksander Barkoviin. Sivusto mainitsee artikkelissaan erityisesti hänen luistelunopeutensa, vahvat ensimmäiset potkunsa sekä suunnanmuutokset. Sivusto antaa maininnan myös Kakon kamppailuvoimalle, pehmeille käsille sekä tuliselle rannelaukaukselle. Lisäksi sivusto mainitsee hänen vahvuuksikseen pelinlukutaidon sekä kyvyn rakentaa maalipaikkoja ns. tyhjästä.

Kanadalaisen The Sports Network -kanavan asiantuntija Craig Buttonin mukaan Kakolla on kyky tehdä paljon maaleja ja toimia erinomaisesti hyökkäysalueella. Hänen mukaansa nämä ominaisuudet antavat Kakolle mahdollisuuden seurata Teemu Selänteen ja Patrik Laineen jalanjälkiä. *Ilta-Sanomien* ja *Telian* asiantuntija, valmentaja Ismo Lehkonen puolestaan vertasi Kakkoa Mikko Rantaseen lokakuussa 2018. Kakko on itse maininnut esikuvikseen Patrick Kanen ja Auston Matthewsin.

Kakolla on erikoisuutena myös suhteellisen lyhyt maila.

Ura
---

### Seuraura

Kakko aloitti jääkiekkoilun Turun Palloseurassa 7-vuotiaana. Hän toimi kaudella 2015–2016 vuoden "alaikäisenä" seuran C-nuorten varakapteenina. Kauden 2016–2017 Kakko pelasi suurimmaksi osaksi TPS:n B-nuorissa, joiden paras maalintekijä hän oli runkosarjassa 24 osumallaan, joilla Kakko sijoittui koko B-nuorten SM-sarjan maalipörssissä kuudenneksi. Hän voitti myös koko pudotuspelien maalipörssin ja joukkueensa sisäisen pistepörssin seitsemällä osumallaan. Kakko palkittiin kauden päätteeksi B-nuorten SM-sarjan vuoden tulokkaana Heino Pulli -palkinnolla. Hän pelasi osan kaudestaan myös TPS:n A-nuorissa. Kakko vahvisti myös pudotuspeleissä seuran C-nuoria, joissa hän voitti kauden päätteeksi SM-pronssia.

Tammikuussa 2017 vain 15-vuotias Kakko teki TPS:n SM-liigajoukkueen kanssa kolme seuraavaa kautta kattavan juniorisopimuksen. Hän aloitti kauden 2017–2018 seuran A-nuorissa. 16-vuotias Kakko valittiin A-nuorten SM-liigan lokakuun kuukauden tulokaspelaajaksi. Hän voitti lopulta TPS:n sisäisen piste-, maali- ja syöttöpörssin tehoilla 25+30=55. Kakko voitti myös joukkueensa sisäisen tehotilaston lukemalla +13. Hänet palkittiin kauden päätteeksi A-nuorten SM-liigan vuoden tulokkaana Yrjö Hakala -palkinnolla. Kakko vahvisti kauden aikana myös TPS:n B-nuoria, joiden sisäisen piste-, maali- ja syöttöpörssin hän voitti pudotuspeleissä tehoilla 4+5=9.

Kakko debytoi kaudella 2017–2018 myös TPS:n SM-liigajoukkueessa, jossa hän pelasi kuusi runkosarjaottelua tehden yhden syöttöpisteen. Kakko teki liigadebyyttinsä 15. joulukuuta 2017 vieraissa Tampereen Ilvestä vastaan. Hänet merkittiin TPS:n kolmosketjun oikeaan laitaan Teemu Väyrysen ja Ilkka Pikkaraisen viereen. Kakko sai ottelussa jääaikaa 7.05 minuuttia. Hän keräsi ottelusta teholukeman –1.

Kaudella 2018–2019, kolmannessa Mestarien liigan ottelussa 6. syyskuuta 2018 saksalaista EHC Münchenia vastaan Kakko teki ensimmäisen miesten pääsarjamaalinsa. Ensimmäisen SM-liigamaalinsa hän teki runkosarjan avauskierroksella 14. syyskuuta 2018 Hämeenlinnan Pallokerhoa vastaan. Kakon osuma ratkaisi TPS:lle 2–1-voiton jatkoajalla ajassa 60.49. Liigauransa ensimmäisen kypärätempun hän teki 16. helmikuuta 2019 vieraissa Rauman Lukkoa vastaan. Kakon toinen osuma jäi TPS:n 2–5-voittoon päättyneen ottelun ratkaisumaaliksi. Jari Sarronlahti valitsi hänet ottelun Alumnien tähtien ykköstähdeksi.

Kakon tulokaskausi 2018–2019 toi runkosarjassa kaikkiaan 45 ottelussa tehot 22+16=38. Hän oli runkosarjassa TPS:n paras maalintekijä ja kolmanneksi paras pistemies. Kakko jakoi koko SM-liigan maalipörssin kuudennen sijan Sportin Roope Talajan ja HIFK:n Iikka Kangasniemen kanssa. Hän voitti myös koko tulokkaiden maalipörssin ja sijoittui tulokkaiden pistepörssissä toiseksi edellään vain Kärppien Aleksi Heponiemi. Runkosarjan päätöskierroksella 14. maaliskuuta 2019 Saimaan Palloa vastaan Kakko teki kauden 22. maalinsa, jolla hänestä tuli SM-liigan kaikkien aikojen eniten maaleja yhden kauden runkosarjassa tehnyt U18-ikäinen pelaaja. Kakko ohitti tilastossa Aleksander Barkovin (21 maalia kaudella 2012–2013). Myös hänen piste per peli -keskiarvonsa (0.84) oli U18-ikäisten pelaajien kaikkien aikojen paras yhden kauden runkosarjassa. Ennätys oli aiemmin Aleksander Barkovin (0.40 pistettä kaudella 2012–2013) hallussa. Pudotuspeleissä Kakko teki viidessä ottelussa tehot 4+1=5, joilla hän oli TPS:n tehokkain maalintekijä sekä jakoi sisäisen pistepörssin voiton Otto Niemisen kanssa. Mestarien liigassa Kakko teki viidessä ottelussa kaksi maalia ja hän jakoi joukkueensa sisäisen tehotilaston voiton Patrick Bjorkstrandin kanssa lukemalla +4. Kakko palkittiin kauden päätteeksi SM-liigan vuoden tulokkaana Jarmo Wasaman muistopalkinnolla. Myös Suomen jääkiekkoliiton kunniapuheenjohtaja Kai Hietarinta palkitsi hänet President’s Trophy -erikoispalkinnolla, joka myönnetään jääkiekon parissa ansiokkaasti vaikuttaneelle henkilölle.

### NHL-ura

Kakko vuoden 2019 NHL:n varaustilaisuudessa.
Kakon arvioitiin useimmissa listauksissa tulevan varatuksi NHL:n varaustilaisuuden 2019 toisena pelaajana yhdysvaltalaisen Jack Hughesin jälkeen, mutta mm. maaliskuussa 2019 kanadalainen *Sportsnet* -sivusto kuitenkin nosti hänet listallaan ykköseksi. Lopulta New York Rangers varasi hänet varsin odotetusti toisena pelaajana Hughesin jälkeen. Heinäkuussa Kakko teki seuran kanssa kolmivuotisen tulokassopimuksen. Hän otti syksyn harjoitusleirin päätteeksi varsin odotetusti paikan Rangersin NHL-kauden 2019–2020 avauskokoonpanosta. Kakko teki näin ollen NHL-debyyttinsä runkosarjan avauskierroksella 3. lokakuuta 2019 Winnipeg Jetsia vastaan. Hänet merkittiin Rangersin kakkosketjun oikeaan laitaan Ryan Stromen ja Chris Kreiderin viereen. Kakko sai ottelussa jääaikaa 15.31 minuuttia. Hän sai peliaikaa ylivoimalla 2.19 minuutin ajan, mikä oli eniten koko Rangersista. Kakko keräsi ottelusta teholukeman –1. Hänestä tuli vastapuolella pelanneen maanmiehensä Ville Heinolan kanssa NHL:n ensimmäisiä vuonna 2001 syntyneitä pelaajia. NHL-uransa avausmaalin Kakko teki kolmannessa ottelussaan 12. lokakuuta 2019 Edmonton Oilersia vastaan. Hänestä tuli Rangersin seurahistorian toinen 18-vuotiaana maalinteossa onnistunut pelaaja Filip Chytilin (kaudella 2017–2018) jälkeen. 12. marraskuuta 2019 Pittsburgh Penguinsia vastaan Kakko teki kaksi maalia, joista toinen ratkaisi Rangersille 3–2-voiton jatkoajalla. Hänestä tuli 18 vuoden ja 272 päivän ikäisenä joukkueen seurahistorian nuorin jatkoaikamaalin tehnyt pelaaja sekä nuorin kaksi maalia yhdessä ottelussa tehnyt pelaaja. Kakosta tuli myös koko NHL-historian 13:s 18-vuotiaana jatkoaikamaalin tehnyt pelaaja. Hänet valittiin ottelun ykköstähdeksi.

Heinäkuussa 2022 Kakko teki Rangersin kanssa kaksivuotisen jatkosopimuksen.

### Maajoukkueura

Kakko edusti Suomea maailmanmestaruuskilpailuissa vuonna 2019, jolloin hän voitti maailmanmestaruuden. Kakko teki A-maajoukkuedebyyttinsä maailmanmestaruuskilpailuja edeltäneessä Nordic Cupissa 11. huhtikuuta 2019 Aalborgissa Tanskaa vastaan. Hänet merkittiin Suomen ykkösketjun vasempaan laitaan Arttu Ruotsalaisen ja Eemeli Suomen viereen. Kakko keräsi ottelussa yhden kahden minuutin jäähyn kiinnipitämisestä vastustajan mailasta. Kakko avasi maalitilinsä A-maajoukkueessa heti kahdella osumalla maailmanmestaruuskilpailujen avausottelussa 10. toukokuuta 2019 Slovakian Košicessa Kanadaa vastaan, joista jälkimmäisellä maalillaan hän viimeisteli Suomelle 3–1-loppulukemat vastustajan tyhjään maaliin. Seuraavassa ottelussa 11. toukokuuta 2019 turnauksen isäntäjoukkue Slovakiaa vastaan Kakko onnistui tekemään kolme maalia eli kypärätempun. Hänen toinen osumansa jäi Suomen 2–4-voittoon päättyneen ottelun ratkaisumaaliksi. Kakon kolmas osuma syntyi vastustajan tyhjään maaliin. Turnauksen kymmenessä ottelussa hän teki kaikkiaan tehot 6+1=7. Kakko oli Suomen paras maalintekijä ja hän jakoi joukkueen sisäisen tehotilaston voiton Sakari Mannisen kanssa lukemalla +10. Valmennus valitsi Kakon Suomen turnauksen yhdeksi kolmesta parhaasta pelaajasta.

Kakko pelasi myös alle 20-vuotiaiden maailmanmestaruuskilpailuissa vuonna 2019. Finaaliottelussa Yhdysvaltoja vastaan hän teki Suomen 2–3-voittomaalin vain 1.26 minuuttia ennen varsinaisen peliajan päättymistä. Kakon osuma ratkaisi joukkueelle lopulta maailmanmestaruuden. Hänet valittiin Suomen ottelun parhaaksi pelaajaksi, kuten myös alkulohkossa Yhdysvaltoja vastaan pelatun ottelun päätteeksi.

Kakko pelasi myös alle 18-vuotiaiden maailmanmestaruuskilpailuissa vuonna 2018, jolloin hän voitti maailmanmestaruuden. Kakko jakoi tehopisteillä 4+6=10 Suomen sisäisen pistepörssin voiton Niklas Nordgrenin kanssa. Valmennus valitsi hänet joukkueensa turnauksen yhdeksi kolmesta parhaasta pelaajasta. Kakko valittiin myös Ranskaa vastaan pelatun alkulohkon ottelun päätteeksi joukkueensa ottelun parhaaksi pelaajaksi. Yhteensä Kakko on pelannut 18 nuorten ja 24 poikien maaottelua.

Muuta
-----

Kakon pikkuveli Konsta pelaa hyökkääjänä TPS:n A-nuorissa. Kaapo Kakko harrasti lapsena myös muutaman vuoden jalkapalloa Maarian Pallossa. Hän on pelannut myös salibandya.

Kakko sairastaa diabetesta ja keliakiaa. Kakko sai vuoden Diabetesteon vuosipalkinnon vuonna 2019. Kakko seurustelee Salatut elämät -tv-sarjan näyttelijä Julia Korpisen kanssa.

Kakko kävi ala-astetta Liedossa Pahkamäen koulussa, jonka urheilukenttä nimettiin vuonna 2019 *Kaapon kentäksi*.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2016–2017 | TPS | U20-SM | 7 | 0 | 4 | 4 | 0 | 3 | 0 | 1 | 1 | 0 |
| 2017–2018 | TPS | U20-SM | 38 | 25 | 30 | 55 | 16 | – | – | – | – | – |
|  | TPS | SM-liiga | 6 | 0 | 1 | 1 | 0 | – | – | – | – | – | U18 | 7 | 4 | 6 | 10 | 2 |
| 2018–2019 | TPS | SM-liiga | 45 | 22 | 16 | 38 | 10 | 5 | 4 | 1 | 5 | 6 | JMM | 7 | 2 | 3 | 5 | 0 |
|  |  |  |  |  |  |  |  |  |  |  |  |  | MM | 10 | 6 | 1 | 7 | 0 |
| 2019–2020 | New York Rangers | NHL | 66 | 10 | 13 | 23 | 14 | 3 | 0 | 0 | 0 | 0 |
| 2020–2021 | New York Rangers | NHL | 48 | 9 | 8 | 17 | 10 | – | – | – | – | – |
| 2021–2022 | New York Rangers | NHL | 43 | 7 | 11 | 18 | 10 | 19 | 2 | 3 | 5 | 2 |
| 2022–2023 | New York Rangers | NHL | 82 | 18 | 22 | 40 | 8 | 7 | 1 | 1 | 2 | 0 | MM | 8 | 1 | 5 | 6 | 0 |
| 4 kautta | yhteensä | NHL | 239 | 44 | 54 | 98 | 42 | 29 | 3 | 4 | 7 | 2 |
| 2 kautta | yhteensä | SM-liiga | 51 | 22 | 17 | 39 | 10 | 5 | 4 | 1 | 5 | 6 |

Lähteet
-------

* Kaapo Kakko The Internet Hockey Databasessa (englanniksi)
* Kaapo Kakko Eurohockey-sivustolla (englanniksi)
* Kaapo Kakko *Elite Prospects*. Everysport Media Group AB.  (englanniksi)

### Viitteet

1. ↑  Nyrhinen, Matti: "Rautajätti, 007, Kaapeli" – Leijonat julkaisi pelaajien lempinimet, tunnistatko kuka on kuka? *MTVuutiset.fi*.  26.5.2019. BRATISLAVA:  MTV Oy. Viitattu 2.6.2019.
2. ↑  Tule juhlimaan Kaapo Kakkoa Gatorade Centeriin! *hc.tps.fi*.  29.5.2019. HC TPS Turku Oy. Viitattu 2.6.2019.
3. ↑  Lahtinen, Miikka: Haha! Kaapo Kakko sai NHL:ssä erikoisen lempinimen – "Jonkun oli annettava se" *suomikiekko.com*.  19.10.2019. Nordic Sport Media. Viitattu 20.10.2019.
4. 1 2  Kaapo Kakko Tilastot ja uutiset *NHL.com*. Viitattu 3.5.2021.
5. ↑  Tilastot *liiga.fi*. Jääkiekon SM-liiga Oy. Viitattu 16.12.2017.
6. 1 2  Hoffrén, Sami: Kaapo Kakon tulevan NHL-seuran nimi paljastui: Varattiin kakkosvuorolla – nousi harvinaiseen joukkoon *is.fi*.  22.6.2019. Vancouver:  Sanoma Media Finland Oy. Viitattu 22.6.2019.
7. ↑  Koivunen, Tommi; Suvinen, Teemu: Kaapo Kakko teki uskomatonta historiaa – ohitti supertähti Connor McDavidin: "Ihan käsittämätöntä" *is.fi*.  27.5.2019. Bratislava:  Sanoma Media Finland Oy. Viitattu 26.5.2019.
8. 1 2 3 4 5 6  Kaapo Kakko *Elite Prospects*. Everysport Media Group AB.  (englanniksi)
9. ↑  Nuutinen, Markus: Jenkkisivusto analysoi Kaapo Kakon pelityylin – vertaa suomalaiseen supertähteen! *suomikiekko.com*.  2.4.2019. Nordic Sport Media. Viitattu 10.4.2019.
10. ↑  Saastamoinen, Lauri: Suomalainen 16-vuotias maalipyssy noteerattiin Pohjois-Amerikassa! – "Seuraa Patrik Laineen ja Teemu Selänteen jalanjälkiä" *suomikiekko.com*.  17.11.2017. Nordic Sport Media. Viitattu 16.12.2017.
11. 1 2 3  Naakka, Anna-Maija: Sensaatiokiekkoilija Kaapo Kakon, 17, ihmetemput hämmästyttävät – asiantuntija: "Hype on kova NHL:ssäkin" *is.fi*.  12.10.2018. Turku:  Sanoma Media Finland Oy. Viitattu 12.10.2018.
12. ↑  Knuuttila, Mikko: MM-finaalin ratkaissut Kaapo Kakko pelaa poikkeuksellisella mailalla – ei muuta tapojaan "kirveelläkään" *is.fi*.  7.1.2019. Sanoma Media Finland Oy. Viitattu 8.1.2019.
13. ↑  Elite Prospects - Jr. B SM-sarja Stats 2016-2017 *eliteprospects.com*. Everysport Media Group. Viitattu 10.4.2019. (englanniksi)
14. ↑  Elite Prospects - Jr. B SM-sarja Stats 2016-2017 *eliteprospects.com*. Everysport Media Group. Viitattu 10.4.2019. (englanniksi)
15. ↑  TPS jatkosopimuksiin nuorten pelureidensa kanssa *Jatkoaika.com*.  22.1.2017. Jatkoaika r.y. Viitattu 16.12.2017.
16. ↑  Elite Prospects - TPS U20 *eliteprospects.com*. Everysport Media Group. Viitattu 10.4.2019. (englanniksi)
17. ↑  Elite Prospects - TPS U18 *eliteprospects.com*. Everysport Media Group. Viitattu 10.4.2019. (englanniksi)
18. ↑  Kokoonpanot *liiga.fi*.  15.12.2017. Jääkiekon SM-liiga Oy. Viitattu 16.12.2017.
19. ↑  Ottelutilastot *liiga.fi*.  15.12.2017. Jääkiekon SM-liiga Oy. Viitattu 16.12.2017.
20. ↑  Matches *championshockeyleague.com*.  6.9.2018. Champions Hockey League (CHL) AG. Viitattu 6.9.2018. (englanniksi)
21. ↑  Otteluseuranta *liiga.fi*.  14.9.2018. Jääkiekon SM-liiga Oy. Viitattu 15.9.2018.
22. ↑  Otteluseuranta *liiga.fi*.  16.2.2019. Jääkiekon SM-liiga Oy. Viitattu 17.2.2019.
23. ↑  Elite Prospects - TPS *eliteprospects.com*. Everysport Media Group. Viitattu 10.4.2019. (englanniksi)
24. ↑  Elite Prospects - Liiga Stats 2018-2019 *eliteprospects.com*. Everysport Media Group. Viitattu 10.4.2019. (englanniksi)
25. ↑  Pelaajatilastot *liiga.fi*. Jääkiekon SM-liiga Oy. Viitattu 10.4.2019.
26. ↑  Kaapo Kakko rikkoi Aleksander Barkovin maaliennätyksen *Jatkoaika.com*.  14.3.2019. Jatkoaika r.y. Viitattu 10.4.2019.
27. ↑  Nuutinen, Markus: Kaapo Kakon sensaatiomainen maalitahti rikkoo Liiga-ennätyksiä – nykyiset NHL-tähdet kaukana takana! *suomikiekko.com*.  17.2.2019. Nordic Sport Media. Viitattu 10.4.2019.
28. ↑  Elite Prospects - TPS *eliteprospects.com*. Everysport Media Group. Viitattu 10.4.2019. (englanniksi)
29. ↑  Seppänen, Antti: Liiga palkitsi kauden 2018-19 parhaita – tässä palkittujen lista *liiga.fi*.  8.6.2019. Jääkiekon SM-liiga Oy. Viitattu 9.6.2019.
30. ↑  Oivio, Janne: Kova ennustus Kaapo Kakosta – nostettiin koko NHL:n varaustilaisuuden ykkösnimeksi *is.fi*.  13.3.2019. Sanoma Media Finland Oy. Viitattu 10.4.2019.
31. ↑  Rangers Agree to Terms with Kaapo Kakko *nhl.com/rangers*.  11.7.2019. NEW YORK:  New York Rangers. Viitattu 22.7.2019. (englanniksi)
32. ↑  Alanen, Lassi: Kaapo Kakko solmi tulokassopimuksen Rangersin kanssa *Jatkoaika.com*.  11.7.2019. Jatkoaika r.y. Viitattu 22.7.2019.
33. ↑  Nuutinen, Markus: Kaapo Kakon harjoitusleirin esitykset löivät jopa päävalmentajan ällikällä – "Nyt tiedän, miksi hän on se joka on" *suomikiekko.com*.  1.10.2019. Nordic Sport Media. Viitattu 4.10.2019.
34. ↑  Lahtinen, Miikka: Kaapo Kakko debytoi odotetusti NHL:ssä – tällaiset ketjukaverit suomalaislupaus saa vierelleen *Leijonat.com*.  3.10.2019. Nordic Sport Media. Viitattu 4.10.2019.
35. ↑  Winnipeg Jets - New York Rangers - October 3rd, 2019 *NHL.com*.  3.10.2019. National Hockey League. Viitattu 4.10.2019. (englanniksi)
36. ↑  Isotalo, Ilari: Nuorissa on voimaa! Kaapo Kakko ja Ville Heinola tekevät historiaa NHL:ssä *Leijonat.com*.  4.10.2019. Nordic Sport Media. Viitattu 4.10.2019.
37. ↑  Edmonton Oilers - New York Rangers - October 12th, 2019 *NHL.com*.  12.10.2019. National Hockey League. Viitattu 13.10.2019. (englanniksi)
38. ↑  Tuomala, Toni: Kaapo Kakko nousi maalillaan harvinaiseen joukkoon – vastaavaa nähty Rangersissa vain kerran tällä vuosituhannella *suomikiekko.com*.  13.10.2019. Nordic Sport Media. Viitattu 13.10.2019.
39. ↑  Nuutinen, Markus: Kaapo Kakko hurjassa vireessä! Ratkaisi voiton jatkoajalla ja teki seurahistoriaa *suomikiekko.com*.  13.11.2019. Nordic Sport Media. Viitattu 13.11.2019.
40. ↑  Isotalo, Ilari: Kova temppu! 18-vuotias Kaapo Kakko tykitti itsensä ykköstähdeksi NHL:ssä – nousi harvalukuiseen seuraan *suomikiekko.com*.  13.11.2019. Nordic Sport Media. Viitattu 13.11.2019.
41. ↑  Pittsburgh Penguins - New York Rangers - November 12th, 2019 *NHL.com*.  12.11.2019. National Hockey League. Viitattu 13.11.2019. (englanniksi)
42. ↑
43. ↑  DEN - FIN (Line Up) *stats.swehockey.se*.  11.4.2019. Svenska Ishockeyförbundet. Viitattu 22.7.2019. (englanniksi)
44. ↑  DEN - FIN (0-1) *stats.swehockey.se*.  11.4.2019. Svenska Ishockeyförbundet. Viitattu 22.7.2019. (englanniksi)
45. ↑  GAME SUMMARY (pdf) *stats.iihf.com*.  10.5.2019. IIHF. Viitattu 22.7.2019. (englanniksi)
46. ↑  Kaapo Kakko iski häikäisevän hattutempun ja upotti Slovakian, voittomaali huima taidonnäyte: "Raision ulkojäillä olen kehittänyt näitä" *hs.fi*.  11.5.2019. Sanoma Media Finland Oy. Viitattu 28.5.2019.
47. ↑  GAME SUMMARY (pdf) *stats.iihf.com*.  11.5.2019. IIHF. Viitattu 22.7.2019. (englanniksi)
48. ↑  Elite Prospects - Finland *eliteprospects.com*. Everysport Media Group. Viitattu 22.7.2019. (englanniksi)
49. ↑  Markkanen, Lauri: Jussi Ahokas tunteikkaana Ylellä - ratkaisijaksi nousseen Kaapo Kakon haastattelu sai yllättävän päätöksen *iltalehti.fi*.  6.1.2019. Alma Media Suomi Oy. Viitattu 6.1.2019.
50. ↑  BEST PLAYER OF THE GAME SELECTED BY THE TEAM (pdf) *reports.iihf.hockey*.  5.1.2019. IIHF. Viitattu 6.1.2019. (englanniksi)
51. ↑  Elite Prospects - Finland U18 *eliteprospects.com*. Everysport Media Group. Viitattu 10.4.2019. (englanniksi)
52. ↑  BEST PLAYER OF THE GAME SELECTED BY THE TEAM (pdf) *reports.iihf.hockey*.  29.4.2018. IIHF. Viitattu 3.5.2018. (englanniksi)
53. ↑  Hämäläinen, Tuomas: Kaapo Kakon pikkuveli teki ensimmäisen maalinsa *MTVuutiset.fi*.  19.10.2019. MTV Oy. Viitattu 21.10.2019.
54. ↑  Konsta Kakko *Elite Prospects*. Everysport Media Group AB.  (englanniksi)
55. ↑  Kallioniemi, Eija: TPS:n Kaapo Kakko: Keliakia tuli yllätyksenä *keliakialiitto.fi*. Keliakialiitto ry. Viitattu 30.3.2019.
56. ↑  Vuoden diabetes-palkinto Kaapo Kakolle *ts.fi*. Viitattu 1.12.2019.
57. ↑  Kaapo Kakon railakas meno Ruisrockissa herätti huomiota Pohjois-Amerikassa – Salkkarit-näyttelijä nousi hartioille *www.iltalehti.fi*. Viitattu 13.7.2022.
58. ↑  Lankinen, Jonna: Video: Liedon kunta nimesi Pahkamäen koulun kentän Kaapon kentäksi  6.6.2019. Turun Sanomat. Viitattu 6.7.2022.

  


|  |  |  |
| --- | --- | --- |
| Edeltäjä:**Petrus Palmu** | **Jarmo Wasaman muistopalkinnon voittaja**2019 | Seuraaja:**Matias Maccelli** |

|  |  |  |
| --- | --- | --- |
| Edeltäjä:**Riikka Sallinen** | **President’s Trophyn voittaja**2019 | Seuraaja:**–** |

Suomen joukkue – Jääkiekon MM-kilpailut 2019
4 Lehtonen (**A**) |
7 Kaski |
12 Anttila (**C**) |
15 Ilomäki |
19 Savinainen (**A**) |
20 Ojamäki |
21 Tyrväinen |
24 Kakko |
25 Rajala |
27 Luostarinen |
28 Jokiharju |
30 Lankinen |
35 Vehviläinen |
40 Lindbohm |
41 Kiviranta |
45 Olkinuora |
50 Koivisto |
55 Ohtamaa |
58 Hakanpää |
65 Manninen |
70 Mikkola |
71 Kuusela |
76 Sallinen |
82 Pesonen |
91 Lammikko |
Valmentaja Jukka Jalonen

Suomen joukkue – Jääkiekon MM-kilpailut 2023
2 Pokka |
3 Määttä (**A**) |
4 Lehtonen |
6 Friman |
10 Armia |
12 Anttila (**C**) |
19 Merelä |
23 Matinpalo |
24 Björninen |
29 Oksanen |
30 Heljanko |
33 Larmi |
42 Kapanen |
45 Olkinuora |
50 Koivisto |
52 Seppälä |
55 Ohtamaa |
65 Manninen |
70 Hartikainen |
74 Suomela |
76 Sallinen |
82 Pesonen |
84 Kakko |
91 Lammikko |
96 Rantanen (**A**) |
Valmentaja Jukka Jalonen



|  |  |  |  |  |
| --- | --- | --- | --- | --- |
| 

| * n
* k
* m
Suomen vuoden nuori urheilija |
| --- |
|  |
| Voittajat | 
* 2004: Minea Blomqvist
* 2005: Teemu Rantanen
* 2006: Kiira Korpi
* 2007: Petteri Koponen
* 2008: Peetu Piiroinen
* 2009: Mikael Granlund
* 2010: Sanni Utriainen
* 2011: Petra Olli
* 2012: Santeri Paloniemi
* 2013: Aleksander Barkov
* 2014: Amanda Kotaja
* 2015: Alisa Vainio
* 2016: Patrik Laine
* 2017: Lauri Markkanen
* 2018: Kalle Rovanperä
* 2019: Kaapo Kakko
* 2020: Silja Kosonen
* 2021: Saga Vanninen
* 2022: Saga Vanninen
* 2023: Saga Vanninen

 |

 |

|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* Yle

 |

 |